recursal/SuperWikiNEXT-32B huggingface dataset:
Containerskipet MS «Wybelsum».
Containerskip i Mærsk Trippel-E klassen.
**Containerskip** eller **konteinerskip** kalles også for *lo-lo* (fra engelsk *lift-on-lift-off,* på norsk løft-på-løft-av) i motsetning til *ro-ro* (*roll-on-roll-off* eller rull-på-rull-av på norsk) og har tatt en stadig voksende markedsandel siden de ble introdusert på midten av 1960-tallet. Disse skipene er tilpasset transporten av isocontainere. I 1998 fantes det 2 274 containerskip som i antall utgjorde 5,9 % av verdens handelflåte og 7,8 % av den samlede tonnasje. Til sammenligning representerte passasjerskip 9 % av flåten, men kun 0,7 % av tonnasjen. Marsjfarten for containerskip er normalt høy og ligger ofte på rundt 25 knop.

Det finnes tre hovedtyper containerskip, container, panamax og post-panamax. Navnet panamax kommer av Panamakanalen og sier noe om størrelsen på selve skipet. Et panamaxskip kan ha en maksimumsbredde på 32,25 meter og ha en dødvekt på 33 000-35 000 tonn som er maksimumsstørrelsen for å seile gjennom kanalen. De minste skipene - container - ligger på ca. 1 000-1 500 TEU (1 TEU = en tyvefots container). Panamax har en kapasitet på rundt 4 000 TEU, og de største - post-panamax - kan frakte rundt 6 000 TEU. Verdens største containerskip (per 2007) er «Emma Mærsk», som har en kapasitet på 11 000 TEU.

I tillegg til disse finnes det også såkalte feeder-skip som går mellom havnene. Ofte er det hverken økonomisk eller praktisk mulig å seile de større containerskipene til alle havner. Derfor anløper de gjerne bare de store containerterminalene (f.eks. Hamburg og Rotterdam). Mellom de små og store havnene går så de mindre containerskipene og plukker opp containere og samler dem sammen til de store hvor de så blir overført til de store skipene.

En av Nordens (og verdens) største operatører av containerskip er det danske rederiet A.P. Møller – Mærsk med en flåte bestående av ca. 500 containerskip.[]

Når Emma Maersk ble ferdig i 2006 ble den *verdens største containerskip*. Siden har det danske rederiet Maersk fått laget flere søsterskip i samme størrelse. Containerskipet har en kapasitet på å frakte 15,000 20 fots containere, og når hver 20 fots container kan inneholde 14 tonn, kan Emma Maersk frakte 210,000 tonn i tillegg til sin egen vekt. Emma Maersk er 397 meter lang, og har en marsjfart på 25,5 knop.

Se også
-------

* Vekselsbeholder, type konteiner brukt til landtransport med tog og lastebiler

Referanser
----------

1. ↑  «Verdens Største Containerskip - Emma Maersk». *xn--verdensstrste-jnb.no*. Besøkt 12. mai 2021.

Eksterne lenker
---------------

* (en) Container ships – kategori av bilder, video eller lyd på Commons Rediger på Wikidata

* (en) Container ship – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Nationalencyklopedin **·** GND **·** LCCN **·** BNF **·** BNF (data) **·** KulturNav
 |
**Small Arms Survey** er et prosjekt om håndvåpen ved Institut de hautes études internationales et du développement (IHEID) i Genève i Sveits. Prosjektet har som mål å frambringe og utbre informasjon om håndvåpen og bruk av slike i våpenkriminalitet, volds- og konfliktsituasjoner. Det overvåker bruk og utbredelse av små og lette våpen, inkludert handel og eksport. Small Arms Survey utarbeider statistikk og databaser og utgir ulike publikasjoner. Publikasjonen *Small Arms Survey* ble første gang utgitt i 2007 og har kommet årlig siden. 

Prosjektet ble etablert i 1999 etter initiativ fra myndighetene i Sveits. Det er støttet økonomisk av det sveitsiske utenriksdepartementet, og har mottatt støtte fra myndighetene i Australia, Belgia, Canada, Danmark, Finland, Frankrike, Nederland, New Zealand, Norge, Spania, Storbritannia, Sverige, Tyskland og USA. Prosjektet er også støttet av ulike organisasjoner og programmer i FN-systemet.

Referanser
----------

1. 1 2  «About the Small Arms Survey», Small Arms Survey.
2. ↑  «Bidrag till Small Arms Survey (SAS)», regeringen.se, 24. juni 2010.

Eksterne lenker
---------------

* Small Arms Survey, offisielt nettsted

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** BNF **·** BNF (data) **·** SUDOC **·** NKC
 |
***Chronicle*** er en amerikansk sci-fi-dramafilm fra 2012. Filmen er regissert av Josh Trank, og har Dane DeHaan, Alex Russell og Michael B. Jordan i hovedrollene.

Handling
--------

Andrew Detmer (Dane DeHaan) er en tenåring som ikke har det altfor godt i livet: hans mor ligger for døden; faren slår ham; han blir mobbet på skolen; og han har ingen venner. Han blir også sett på som en "freak" av medelevene når han kjøper seg et kamera og bestemmer seg for å filme alt som skjer. Men når han og fetteren Matt (Alex Russell) og Matts venn Steve (Michael B. Jordan) oppdager en hule og utforsker den, forandrer Andrews liv seg fullstendig.

Han og de to andre oppdager at de har fått superkrefter, og mens de sammen lærer seg å kontrollere de nye kreftene, utvikler de seg til å bli en liten familie, og Andrew blir populær på skolen ved hjelp av en talentkonkurranse hvor han diskré bruker kreftene sine for å imponere medelevene. For første gang føler Andrew seg lykkelig og at han er fornøyd med tingenes tilstand. Men inne i Andrew bor det et fryktelig raseri som har bygget seg opp gjennom alle årene, og når det kommer frem og han mister vettet fullstendig, er han ikke bare en fare for seg selv, men for omgivelsene rundt og menneskene han bryr seg om.

Rolleliste
----------

* Dane DeHaan i rollen som Andrew Detmer
* Alex Russell i rollen som Matt Garetty
* Michael B. Jordan i rollen som Steve Montgomery
* Michael Kelly i rollen som Richard Detmer
* Ashley Hinshaw i rollen som Casey Letter
* Bo Petersen i rollen som Karen Detmer
* Anna Wood i rollen som Monica

Eksterne lenker
---------------

* (en) *Chronicle* på Internet Movie Database Rediger på Wikidata

* (da) *Chronicle* i Danmark Nationale Filminstitut Rediger på Wikidata

* (en) *Chronicle* på AllMovie Rediger på Wikidata

* (fr) *Chronicle* på Allociné Rediger på Wikidata

* (nl) *Chronicle* på MovieMeter Rediger på Wikidata

* (en) *Chronicle* på Turner Classic Movies Rediger på Wikidata

* (en) *Chronicle* på Rotten Tomatoes Rediger på Wikidata

* (en) *Chronicle* på Metacritic Rediger på Wikidata

* (en) *Chronicle* på Box Office Mojo Rediger på Wikidata
**Bruce Cohen** (født 23. september 1961 i Falls Church i Virginia i USA) er en amerikansk filmprodusent og blogger på The Huffington Post. Sammen med Dan Jinks driver han filmproduksjonsselskapet The Jinks/Cohen Company. Sammen har de blant annet produsert Oscar-vinneren *American Beauty* fra 1999.

Karriere
--------

Etter å ha blitt uteksaminert med en bachelor i filmstudier fra Yale University i 1983, begynte Cohen sin filmkarriere som regissørlærling hos Steven Spielbergs Amblin Entertainment, og filmen *Purpurfargen* i 1985. Han jobbet som regissørassistent på flere filmer på 1980-tallet før han ble medprodusent på *Alive* i 1993. Etter dette har han produsert filmer som *The Flintstones* (1994), *Vekk ikke musen som sover* (1997), The Flinstones-oppfølgeren *Viva Rock Vegas* (2000) og *The Nines* (2007). Sammen med Dan Jinks i The Jinks/Cohen Company har han produsert de fire filmene *American Beauty* (1999), *Down with love* (2003), *Big Fish* (2003), og *Milk* (2008).

Siden 2002 har Cohen sittet i styret hos Producers Guild of America.

I 2005 begynte han som blogger i nettavisen *The Huffington Post*.

Cohen skal produsere den 83. Oscar-utdelingen sammen med Don Mischer.

Privatliv
---------

30. juni 2008 giftet Cohen seg med sin partner gjennom fem år, Gabriel Catone.

Referanser
----------

1. ↑  «Bruce Cohen». The Huffington Post. Besøkt 17. januar 2011.
2. ↑  «Officers, Board Members & Staff - PGA». Producer Guild of America. Arkivert fra originalen 4. april 2018. Besøkt 17. januar 2011.
3. ↑  «Producers of the 83rd Academy Awards». Academy of Motion Picture Arts & Sciences. Besøkt 17. januar 2011.
4. ↑  David Zahniser (24. juni 2008). «L.A. mayor solid on gay marriage». L.A. Times.

Eksterne lenker
---------------

* (en) Bruce Cohen på Internet Movie Database Rediger på Wikidata

* (sv) Bruce Cohen i Svensk Filmdatabas Rediger på Wikidata

* (da) Bruce Cohen på Filmdatabasen Rediger på Wikidata

* (da) Bruce Cohen på Scope Rediger på Wikidata

* (fr) Bruce Cohen på Allociné Rediger på Wikidata

* (en) Bruce Cohen på AllMovie Rediger på Wikidata

* (en) Bruce Cohen hos The Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** ISNI **·** BNE
 |
En kyllingsalat med rucola og paprika.
**Kyllingsalat** er en salat med kylling som viktigste ingrediens. Andre vanlige ingredienser kan være majones, hardkokt egg, selleri, løk, paprika, sylteagurk og sennep.

I USA viser kyllingsalat (*chicken salad*) til enten enhver salat med kylling, eller en bestemt blandet salat bestående i hovedsak av hakket kyllingkjøtt og en dressing, for eksempel majones eller salatdressing.[] I likhet med tunfisksalat og eggsalat kan kyllingsalat bli servert på toppen av salat, tomat, avokado, eller en kombinasjon av disse. Den kan også brukes på smørbrød. Vanligvis blir den laget med rester av kyllingkjøtt eller med hermetisk kylling.[] Det kan også vise til en hagesalat med stekt eller grillet kylling (vanligvis skåret opp i terninger) på toppen.

I Europa og Asia kan salaten suppleres med en rekke dressinger, eller ingen dressing i det hele tatt, og salatdelene kan variere fra tradisjonelle blader og grønnsaker til pasta, couscous, nudler eller ris.[]

Den amerikanske varianten av kyllingsalat først ble servert av Town Meats i Wakefield i Rhode Island i 1863.[] Den opprinnelige eieren, Liam Gray, blandet kyllingrester med majones, estragon og druer.[] Dette ble et så populært valg på menyen at kjøttmarkedet ble omgjort til en delikatessebutikk.
**Jørstad** eller **Breide** eller **Vestbygda** er ei bygd i Snåsa kommune, Trøndelag, på sørvestsiden av Snåsavatnet, langs fylkesvei 763 8 kilometer fra Snåsa sentrum i retning Steinkjer. Herfra går det vei østover mot Blåfjella-Skjækerfjella nasjonalpark.

Navnet *Jørstad* om grenda ble forsterket av at jernbanestasjonen ble hetende Jørstad, men bygda er også omtalt som *Vestbygda* eller *Breide*. Den tidligere skolen i bygda het Breide skole; den ble nedlagt ca 2010 - og er i dag samfunnshus. Breide Samvirkelag ble stiftet i 1919; det fusjonerte i 1989 med Snåsa handelsforening til Snåsa handelslag, mens butikken fremdeles drives på Breide. Snåsa sparebank hadde filial på Breide inntil 1980-tallet.

Den tidligere Finsås jord- og skogbruksskole ligger her. Skolen ble i 1976 gjort til en avdeling av Statens Skogskole Steinkjer, fra 1994 Høgskolen i Nord-Trøndelag.

Husmannsplassen Sandmoen er fredet og bevart som museum. Megard kirkested er også fredet.

Jørstad stasjon på Nordlandsbanen ble åpnet 1926.

Referanser
----------

1. ↑  Jørstad Arkivert 14. mai 2016 hos Wayback Machine.; yr.no
2. ↑  Johan O. Jensen (1993). *Trøndelag - sett fra luften*. Oslo: Hjemmets bokforl. s. 131. ISBN 82-590-1263-4.
3. ↑  Jørn Sandnes (1960). *Bygdehistorien etter år 1800*. [Snåsa]: Kommunen.
4. ↑  Joralf Gjerstad (1990). *Fra krambu til varehus: en handelsforenings liv og lagnad 1878-1889*. [Snåsa]: [Snåsa handelslag]. ISBN 8299212804.
5. ↑  Jørn Sandnes (1986). *Bank i bygda: Snåsa sparebank 100 år*. [Steinkjer]: Sparebanken Inn-Trøndelag.
6. ↑  Lund, Bjørn (1997). *Skogstut og bonde*. [Steinkjer]: Eget forlag. ISBN 8299425808.
7. ↑  «Sandmoen». *Kulturminnesøk*. Riksantikvaren – Direktoratet for kulturminneforvaltning.
8. ↑  «Megard». *Kulturminnesøk*. Riksantikvaren – Direktoratet for kulturminneforvaltning.

|  |  |
| --- | --- |
| Oppslagsverk/autoritetsdata | Store norske leksikon **·** GeoNames **·** Sentralt stedsnavnregister
 |
**Jørn Wroldsen** (født 19. oktober 1952 på Eydehavn, oppvokst i Brumunddal) er en norsk fysiker. Han er professor i fysikk ved NTNU og viserektor ved NTNU i Gjøvik. Hans spesialfelt innen fysikken er teoretisk elementærpartikkelfysikk.

Fra 1. januar 2016 var han fungerende viserektor ved NTNU i Gjøvik, i forbindelse med fusjonen mellom Høgskolen i Gjøvik (HiG), Høgskolen i Ålesund, Høgskolen i Sør-Trøndelag og NTNU. Han ble ansatt i stillingen i en åremålsperiode på fire år fra 1. januar 2017.

Wroldsen har sin utdannelse fra Universitetet i Oslo, der han ble cand.real. i 1977, og dr.scient. i 1982 med avhandlingen *Multiquark systems and broken flavour symmetry*.

Han har vært tilknyttet NTNU i Gjøvik og forløperne siden 1986: Gjøvik ingeniørhøgskole (1986–1994); Høgskolen i Gjøvik (1994–2015); NTNU i Gjøvik (2016– ).

Fra 2000 til 2015 var han rektor ved HiG. I den tiden ble antall studenter fordoblet, HiGs profil ble tydeligere, og han fikk bygget opp skolens forskningsmiljøer.

> Wroldsen er den som har ført Høgskolen [i Gjøvik] fra obskuritet til en høyt ansett forskningsintensiv institusjon. I dag er det ingen i Norge som har vært så lenge i toppledelsen i universitets- og høgskolessektoren som ham.
> 
> 
> Morten Irgens, prorektor for forskning, HiOA (2016)
> 
> 

Wroldsen var styreleder ved NTNU CCIS (Senter for cyber- og informasjonssikkerhet) for perioden 2017–2019.

I 1986 ble han tildelt H.M. Kongens gullmedalje, som den gang ble utlyst for en prisoppgave med gitt tittel.

Bibliografi (utvalg)
--------------------

* (no) Publikasjoner av Jørn Wroldsen i BIBSYS
* En oversikt over Wroldsens viktigste publikasjoner, fra «INSPIRE, High Energy Physics information system»
* «The nucleon-nucleon force and the quark degrees of freedom» med Fred Myhrer (1988) I: *Reviews of Modern Physics*, vol. 60, nr. 3, s. 629– (sitert av 128 pr. 21. januar 2016)

Referanser
----------

1. ↑  «Jørn Wroldsen - NTNU». *www.ntnu.no*. Besøkt 23. januar 2020.
2. ↑  Furberg, Kristoffer (16. juni 2016). «Wroldsen fikk jobben som viserektor i Gjøvik». *Universitetsavisa.no*. Arkivert fra originalen 31. januar 2017. Besøkt 19. januar 2017.
3. ↑  kort presentasjon av Wroldsen fra CCIS
4. ↑  Irgens, Morten (5. januar 2016) «15 år som rektor på Gjøvik». I: *Khrono.no*
5. ↑  om artikkelen i *Google Scholar*

Kilder
------

* Irgens, Morten (5. januar 2016) «15 år som rektor på Gjøvik». I: *Khrono.no* (les i fulltekst)
* Wroldsens profilside, NTNU

Eksterne lenker
---------------

* Oksholen, Tore (5. mai 2015) «Wroldsen går på fusjonstoget». I: *Universitetsavisa* Arkivert 27. januar 2016 hos Wayback Machine.

|  |  |
| --- | --- |
| Oppslagsverk/autoritetsdata | VIAF
 |
**Hurricane Neddy** er den åttende episoden i sesong åtte av TV-serien *The Simpsons*. Episoden er en parodi på filmen *Twister*. Ned Flanders' hus blir ødelagt av en tornado, og de andre innbyggerne i Springfield må bygge nytt hus som viser seg å bli en katastrofe.

Handlingsreferat
----------------

Når et uvær nærmer seg Springfield, blir butikken Kwik-E-Mart tømt av innbyggere i panikk. Etter stormen går Simpsons-familien opp fra en kjeller, og oppdager at hjemmet deres er nærmest uskadd. Men naboen deres, Ned Flanders, sitt hjem ble fullstendig ødelagt. Dette tvinger familien Flandern til å søke ly i kirke-kjelleren. Ned Flanders blir ytterligere motløs når han oppdager at virksomheten hans, The Leftorium, ble plyndret etter stormen. Forferdet spør han pastor Timothy Lovejoy om Gud forsøker å straffe ham på samme måte som Gud gjorde mot Job fra Bibelen, til tross for Neds strenge overholdelse av hans religion.

Men dagen etter blir familien Flandern overrasket med et helt nytt hjem, som flere av innbyggerne i Springfield har samarbeidet om å bygge. Men når Homer Simpsons lener seg mot inngangsdøren, kollapser hele det nye huset. I tillegg blir Neds briller ødelagt, og raseriet hans koker endelig over. Han klarer ikke å roe seg ned, og begynner å skrike om alle byens feil og innbyggernes mangler - etter å ha holdt inne om alt dette i veldig mange år. Deretter reiser Flanders frivillig til et psykiatrisk sykehus, hvor han får besøk av hans tidligere psykiater, Dr. Foster. Doktoren husker fremdeles Neds barndom som et ukontrollerbart barn, oppvokst hos to beatnik-foreldre. 

Det viser seg snart at Ned aldri har klart å uttrykke sine egentlige følelser, før alle problemene han led på grunn av stormen fikk ham til å bryte ut i undertrykt raseri. Ned innrømmer at han virkelig hater to ting i livet: postkontoret, og foreldrene sine. Dr. Foster erklærer etter hvert at Ned er helt kurert, og slipper Ned løs fra mentalsykehuset. Rett utenfor sykehuset blir Ned møtt av alle de andre innbyggerne fra Springfield. Ned lover å fortelle folk når de fornærmer ham, i stedet for å kvele sitt eget raseri som han tidligere gjorde i mange år. Men Ned legger også til at han kommer til å kjøre dem ned med bilen hans, hvis de andre innbyggerne presser ham alt for langt. Homer Simpsons forteller Ned at han må være sprø, og de begynner å le begge to.

Skuespillere
------------

* Dan Castellaneta som Homer Simpson / bestefar Simpsons / Krusty the Clown / Barney
* Julie Kavner som Marge Simpson.
* Nancy Cartwright som Bart Simpson / Ralph Wiggum / Todd Flanders.
* Yeardley Smith som Lisa Simpson.
* Hank Azaria som Apu / Kirk / fane / Clancy Wiggum / Moe Szyslak / Dr. Foster.
* Harry Shearer som Kent Brockman / pastor Lovejoy / Dr. Hibbert / Lenny / Nedward Flanders, Sr. / doktor.
* Jon Lovitz som Jay Sherman.
* Pamela Hayden som Milhouse Van Houten / Rod Flanders / Mona Flanders.
* Tress MacNeille som Mrs. Glick / sykepleier.
* Maggie Roswell som Maude Flanders / Helen Lovejoy.
**Li Jue** (hanzi: 李傕, pinyin: *Lǐ Jué*; død 198 i Fuping), stilnavn **Zhìrán** (稚然), var en kinesisk offiser og krigsherre under slutten av Han-dynastiet og forspillet til de tre rikers tid i Kinas historie. Han var etterkommer av Li Guang, og tjente under krigsherren Dong Zhuo. Etter Dongs død ble han lederen for Liangzhou-fraksjonen, og han klarte å ta kontrollen over hovedstaden Chang'an og dominerte keiser Xian fra 192 til 196. Selv om han var en dyktig offiser, var han en dårlig politiker, og han kranglet med sine allierte generaler og lot keiseren unnslippe, som førte til at han mistet makt og siden ble beseiret.[]

Litteratur
----------

* Chen Shou (3rd century). *Sanguo Zhi*.
* Rafe de Crespigny (1984). *Northern Frontier: the policies and strategy of the Later Han empire*. Canberra: Faculty of Asian Studies, Australian National University. ISBN 0-86784-410-8.
* de Crespigny, Rafe (2007). *A Biographical Dictionary of Later Han to the Three Kingdoms 23-220 AD*. Leiden: Brill. ISBN 9789004156050.
* Fan Ye (5th century). *Hou Hanshu*.
* Pei Songzhi (5th century). *Sanguozhi zhu*.
* Sima Guang (1084). *Zizhi Tongjian*.
**Li Lili** (kinesisk: 黎莉莉, pinyin: *Lí Lìlì*, født 2. juni 1915 i Beijing i Kina. død 7. august 2005 samme sted) var en kinesisk skuespillerinne.

Hennes navn ved fødselen var **Qian Zhenzhen** (钱蓁蓁, *Qián Zhēnzhēn*), og hun kom fra en fattig familie. I 1927 dro hun til Shanghai, sentrum for den kinesiske filmindustri i 1920-årene og 1930-årene. Deer ble hun med i Bright Moonlight Song and Dance Troupe.

I 1931 ble hun skuespillerinne og spilte blant annet i seks filmer regissert av Sun Yu, i noen av dem sammen med skuespillerinnen Ruan Lingyu. Hun fremstod som sportslig og moderne. En av hennes viktigste filmer var *Tian Lun* (1935), regissert av Fei Mu og Luo Mingyou. 

Etter at Shanghai ble okkupert av japanerne pendlet hun mellom Chongqing og Hongkong for å spille i nye filmer. I 1946 dro hun for en kort periode til USA, der hun studerte skuespillerkunst ved The Catholic University of America i Washington, DC, språk og sang i New York City og  make-up ved University of California. Hun observerte også filmproduksjon i Hollywood. 

Året etter kom hun hjem, og ble snart etter skuespillerinne ved filmstudiene i Beijing. I 1955 begynte hun studier ved Beijing filmakademi. Senere skulle hun undervise der.

Hennes sønn, Luo Dan, gifftet seg med datteren til marskalk Ye Jianying; Ye ble Kinas statsoverhode på sent 1970-tall.

Under kulturrevolusjonen ble Li og hennes ektemann angitt og fordømt, og utsatt for tortur på orde fra Maos hustru Jiang Qing. Li hadde spilt inn filmer med henne tisligere, og stilt Jiang i skyggen kunstnerisk, i filmer som for eksempel *Blod på ulvefjellet* (1936). Li fortalte senere sin familie at hun hadde nektet å angi noen andre. Men Luo, ektemannen, ble drept.

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2  Shaun Rein (Li Lili's grandson-in-law) (17. august 2010). «What I Learned from China's Angelina Jolie». Forbes. Arkivert fra originalen 18. august 2010. Besøkt 24. oktober 2010.

Eksterne lenker
---------------

* (en) Li Lili på Internet Movie Database Rediger på Wikidata

* (en) Li Lili hos The Movie Database Rediger på Wikidata
* Minneside med mange fotografier

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** MusicBrainz
 |
**Hyperalgesi** er en lidelse som fører til unormalt høy følsomhet for smerte. Den økte smertefølelsen kan føre til at lette berøringer kan føles som ubehag eller smerte (**allodyni** = berøringsutløst smerte, **kutan allodyni** = berøringsutløst smerte i huden). Hyperalgesi kan forekomme ved visse sykdommer eller skader i nervesystemet, hvor sansenerver irriteres. Det er blant annet kjent at pasienter med migrene kan utvikle hyperalgesi, noe som kan ytterligere komplisere og forsterke lidelsen. Det viser seg nemlig at triptaner, som er blant de vanligste legemidlene mot kraftige migreneanfall, ikke virker om man samtidig lider av hyperalgesi. Ved bruk av opioider mot migrene risikerer man også utvikle opioidindusert hyperalgesi.

Referanser
----------

1. ↑  Dietrichs, Espen. (2018, 20. februar). hyperalgesi. I *Store medisinske leksikon*. Hentet 18. november 2019 fra

  


|  |  |
| --- | --- |
| Oppslagsverk/autoritetsdata | Store medisinske leksikon **·** Store Danske Encyklopædi **·** Encyclopædia Britannica **·** LCCN **·** BNF **·** BNF (data)
 |
Meta (i midten av nedre billedhalvdel) møter Orinoco (øverst).
**Meta** (spansk: *Río Meta*) er ei elv i Colombia og Venezuela, og den nest største sideelva til Orinoco. Meta starter i departementet Meta i den østlige delen av Colombia, der elvene Upía og Metica møtes. Kildeelvene kommer fra østsiden av fjellkjeden Cordillera Oriental i Andesfjellene.

Meta flyter i en øst-nordøstlig retning over den tropiske gressletta Llanos i Colombia og Venezuela. Ved samløpet med elva Casanare tar elva en østlig retning, og danner rundt 250 kilometer av grensa mellom de to landene. Elva flyter ut i Orinoco ved tettstedet Puerto Páez i Venezuela. 

Elva er seilbar i en lengde på rundt 900 kilometer, og er en viktig forbindelsesåre mellom Colombia og Venezuela.

Referanser
----------

1. ↑  (en) Encyclopædia Britannica: Meta River
2. 1 2  (es) Gustavo Silva León: The Orinoco River basin:hydrographic view and its hydrological balance s. 100 (PDF)

Eksterne lenker
---------------

* (en) Meta River – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GeoNames
 |
**JK Place Capri** er et luksushotell på Capri. Det ligger nordøst for byen Anacapri, vest for Marina Grande. Det ble etablert i 2007. Hotellet har 22 rom og åtte suiter, og ligger i en restaurert villa fra 1800-tallet som en gang tilhørte to velstående amerikanske søstre, Sadiee og Kate Woolcott-Perry.

I Forbe's Travel Guide står det om hotellet: "Great attention to detail, elegance, and beautiful views have made a winner of this hotel, in spite of its less-than- desirable location on the main road from the harbor up to Capri and Anacapri." Utsmykningen er beskrevet som "avante garde" med stoler trukket med sebraskinn og høyryggede møbler i florentinerstil "

Referanser
----------

1. ↑  «JK Place Capri». Mr & Mrs Smith. Besøkt 5. juli 2012.
2. ↑  *Elle*. Elle Publishing Company. mars 2007. Besøkt 5. juli 2012.
3. ↑  Rosa, Alessandra De; Murphy, Bruce (12. april 2010). *Frommer's The Amalfi Coast with Naples, Capri and Pompeii*. John Wiley & Sons. s. 193. ISBN 978-0-470-49734-0. Besøkt 5. juli 2012.
4. ↑  Porter, Darwin; Prince, Danforth (2. november 2010). *Frommer's Italy 2011*. John Wiley & Sons. s. 696. ISBN 978-0-470-61537-9. Besøkt 5. juli 2012.

Eksterne lenker
---------------

* Hotellets hjemmeside
**Little Red River** er en elv, noen ganger uten vannføring, om lag 30 mi (48 km) lang, dannet ved møtet av kildestrømmene *North Prong* og *South Prong Little Red River* i Briscoe County i Texas, som flyter øst-nordøst til den forener seg med Prairie Dog Town Fork Red River i Hall County.

Kildestrømmene North Prong og South Prong Red River kommer begge fra den østlige Caprock Escarpment av Llano Estacado-platået i Briscoe County, og flyter gjennom Caprock Canyons State Park.  *North Prong* er nordenfor, og *South Prong* sønnenfor det lokale landemerket Haynes Ridge. De to strømmene forenes 6 mi (9,7 km) nord for Quitaque og danner der Little Red River. Den renner gjennom regionen Texas Panhandle.

Referanser
----------

1. ↑  (en) Little Red River fra *Handbook of Texas Online*

Eksterne lenker
---------------

* (en) Little Red River fra *Handbook of Texas Online*
* Flash flood of 2013
* Photos of the Llano Estacado

|  |  |
| --- | --- |
| Oppslagsverk/autoritetsdata | GeoNames **·** GNIS
 |
Kartet viser Little Powder River i Yellowstones elvesystem.
**Little Powder River** er en sideelv til Powder River, i det sørøstre Montana og nordvestre Wyoming i USA. Den renner gjennom et område lenge kalt Powder River Country på prærien øst for Bighorn Mountains.

Geografi
--------

Elven renner nordover, øst for Bighorns, og inn i Montana. Der forenes den med Powder River nær byen Broadus. Little Powder fikk sitt navn fordi sanden langs et kort stykke av dens bredder kunne ligne på krutt (*gunpowder*). Det store Powder River Basin på Montana/Wyoming-grensen er et gruvedistrikt som har store forekomster av kull med lavt svovelinnhold.

Historie
--------

Raynoldsekspedisjonen dro langs en strekning av elven til dens munning i juli 1859.

Slaget ved Little Powder River ble utkjempet her den 10. september 1865 nær oset mot Powder River under Powder River-ekspedisjonen. Dette var et sammenstøt mellom amerikanske styrker og cheyennene, med amerikanere som angriperne. Oberst Joseph J. Reynolds gikk til angrep til en cheyenne-teltby, og dette skulle utløse den store sioux-krigen av 1876. 

Sent på 1800-tallet var dalgangen en korridor for kvegdrivere fra Texas til Montana.

Referanser
----------

1. ↑  Baldwin, Kenneth H. (2005). «II— TERRA INCOGNITA: The Raynolds Expedition of 1860». *Enchanted Enclosure:The Army Engineers and Yellowstone National Park*. University Press of the Pacific. ISBN 978-1-4102-2180-3. Arkivert fra originalen 23. oktober 2012. Besøkt 13. juli 2014.
2. ↑  Grinnell, George Bird *The Fighting Cheyennes* Norman: U of OK Press, 1915.
***Little Miss No-Account*** er en amerikansk stumfilm fra 1918, regissert av William P. S. Earle.

Handling
--------

Patty Baring risikerer å miste det flotte, gamle huset hun snart skal arve på Washington Square, hvis ste-faren Josiah Wheelers plan om å skaffe eiendommen til seg selv lykkes. Patty blir grusomt misbrukt av Wheeler, eieren av en spillehall.

Men Patty stikker av for å bo sammen med en avis-gutt ved navn Bobby, og bestefaren hans Herman. Der vekker hun, til tross for hennes loslitte kjole og ydmyke følgesvenner, beundring hos Edwin Sayer. Men Ned, en lavmælt gambler, ønsker å beholde Patty helt selv.

Skuespillere
------------

* Gladys Leslie som Patty Baring
* Frank O'Connor som Edwin Sayer
* William Calhoun sm Josiah Wheeler
* Eulalie Jensen som Ann Wheeler-Ballinger
* Wes Jenkins som Stebbins
* Richard Wangermann som Herman
* Carlton S. King som Ned
* Stephen Carr som Bobby

Referanser
----------

1. ↑  LITTLE MISS NO-ACCOUNT

Eksterne lenker
---------------

* (en) *Little Miss No-Account* på Internet Movie Database Rediger på Wikidata
***Little Miss Fortune*** er en amerikansk stumfilm fra 1917, regissert av Joseph Levering.

Handling
--------

Sis, en fattig foreldreløs jente, er ikke særlig populær blant de andre barna i den lille byen hvor hun bor. Sis ønsker å bli en berømt skuespillerinne, og når en mulighet til å reise til storbyen dukker opp - så griper hun den. Der sikrer hun seg en stilling som hushjelp ved et pensjonat. Blant gjestene deres er Jim, og Ned, en arbeidsledig skuespiller, og Flossie.

En morgen mens han øver, ser Jim at Sis feier gulvet og han overtaler henne til å hjelpe ham med å øve på replikkene hans. Men Sis sin fremtid ser imidlertid dyster ut, når hun blir anklaget for å ha stjålet Flossies smykker. Men Sis blir endelig reddet av Jim, når han oppdager at Ned var den virkelige smykke-tyven. Sis får deretter muligheten til å opptre på teater-scenen, hvor hun umiddelbart blir en stor suksess. Hennes lykke blir deretter fullstendig når Jim blir forelsket i henne.

Skuespillere
------------

* Marian Swayne som Sis
* Lucile Dorrington som Flossie
* Hugh Thompson som Jim
* Bradley Barker som Ned
* Anna Day-Perry

Referanser
----------

1. ↑  LITTLE MISS FORTUNE

Eksterne lenker
---------------

* (en) *Little Miss Fortune* på Internet Movie Database Rediger på Wikidata
***Undercover Boss Norge*** er en norsk realityserie som gikk på TV 2 i 2011. Her skulle en person med en høy lederstilling i en stor bedrift gå undercover som prøveansatt i egen bedrift. Den var basert på *Undercover Boss*, utviklet av britiske Channel 4.

Premieren ble sett av 550 000 og hadde en markedsandel på 34 prosent.

Format
------

Hver episode har en høytstående leder eller eier av et selskap som går undercover som prøveansatt i egen bedrift. Lederne endrer utseende og bruket et pseudonym med fiktiv bakgrunn. Den fiktive forklaringen på at et kamerateam følger dem er at det er en del av en dokumentar om prøveansatte innenfor en bestemt bransje, eller at det er en konkurranse mellom lederen og en annen prøveansatt, hvor vinneren får jobben. De bruker omtrent en uke undercover, hvor de arbeider i ulike områder av selskapet, med forskjellige jobber og i de fleste tilfeller forskjellige steder hver dag. De er utsatt for en rekke problemstillinger med underholdende resultater, og de bruker alltid tid på å bli kjent med de som jobber i bedriften, i tillegg til å lære om deres faglige og personlige utfordringer.

På slutten av uken går lederne tilbake til sin sanne identitet og kaller inn de ansatte de jobbet med til individuelle samtaler på bedriftens hovedkontor. Sjefene avslører sin identitet, og belønner hardt arbeidende ansatte med gaver, forfremmelse, eller økonomiske belønninger, mens andre ansatte får opplæring eller bedre arbeidsforhold.

Referanser
----------

1. ↑  ; besøksdato: 19. april 2020.
2. ↑  «En halv million gikk undercover». *kampanje.com*. 2011. Besøkt 17. november 2016.

Eksterne lenker
---------------

* (en) *Undercover Boss Norge* på The Movie Database – TV Rediger på Wikidata

| * v
* d
* r
Undercover Boss |
| --- |
| Australia (Episoder) **·** Norge (Episoder) **·** Storbritannia (Episoder) **·** USA (Episoder) |
Fiskepinner
**Fiskepinner** eller **fiskefingre** er en matrett hovedsakelig bestående av hvit fisk. Andre vanlige ingredienser er hvetemel, maismel, vann, olje, gjær, bakepulver, salt og krydder. Fiskepinner er tilgjengelig som frossenvare i matbutikker.

Fiskepinner stammer fra England der de ble produsert for første gang den 26. september 1955 på en fabrikk i Norfolk. Produktet skal ha blitt utviklet delvis for å få avsetning på all torsken som ble fisket av yrkesfiskere. Briter spiser mer enn 1,5 millioner fiskepinner daglig (per 2015).

Norge
-----

Fiskepinner
I Norge vet man ikke eksakt når fiskepinner ble produsert for første gang, men fabrikanten Findus har bildemateriale som kan dateres tilbake til ca. 1955.

Fiskepinner selges i dag under flere kjente varemerker og under de ulike matvarekjedenes egne varemerker.

Referanser
----------

1. ↑  «Fish fingers are celebrating their 60th birthday». *The Independent* **(engelsk)**. 12. september 2015. Besøkt 2. april 2022.
2. ↑  «Nå er fiskepinnen 60 år». godt.no. 2. oktober 2015. Besøkt 30. april 2020.

Eksterne lenker
---------------

* (en) Fish fingers – kategori av bilder, video eller lyd på Commons Rediger på Wikidata

* (en) Fish finger – galleri av bilder, video eller lyd på Commons Rediger på Wikidata
Little Midland
**Little Midland** eller **LM** var en britisk 4-hjuling, en sykkelbil laget fra 1910 til 1922 bygget av Little Midland Light Car Co Ltd. på ulike steder i Lancashire.

Selskapet ble stiftet i Clitheroe av William Cunningham. Hans første bil som ble laget i 1905 hadde et lett to-seters åpent karosseri og ble drevet av en 7,5 Hk, en-sylindret motor. I 1907 dukket en større 9 Hk fire sylindret modell opp med et fem seters karosserier. Muligens ble det bare bygget et eksemplar. En modell som kom i 1911 ble drevet av en JAP 964 cc,  7 Hk V twin luftkjølt motor som drev bakhjulene via en 2-trinns girkasse og kjededrift.

Etter en presentasjon av 1913 modellen, på 1912 Motorcycle and Cycle Car utstillingen på Olympia, ble det sagt at det var en av de første sykkelbiler som var bygget i England, og at det hadde blitt bygget kun en modell i de siste 2 år. Motoren var en luftkjølt 8 Hk JAP V-twin med Bosch magnettenning og B og B forgasser. Motorkraften gikk gjennom en metall-til-metall-plate clutch, deretter kjededrift til girkassen med to hastigheter fremover. Det ble opplyst at motoren kunne startes fra førersetet, men mekanismen ble ikke forklart. Vekten var 5 cwt og den kostet 95 guineas.

Etter første verdenskrig i 1919 ble det gjort forsøk på å gjenopplive produksjonen under nytt eierskap og selskapet ble registrert som Midland Light Car Co Ltd. basert i Duke Street, Blackburn. Selskapet ble omorganisert i 1920 og flyttet til Southgate Works, Preston. Etterkrigsbilene hadde en 980 cc JAP væskekjølt  V-twin-motor med membran clutch og tre-trinns girkasse med kjededrift til bakakselen. Fjæringen var kvart elliptiske fjærer på alle hjul. Karosseriet hadde to seter pluss et svigermorsete og kostet 200 pund i 1920.

Referanser
----------

1. ↑  Georgano, N. (2000). *Beaulieu Encyclopedia of the Automobile*. London: HMSO. ISBN 1-57958-293-1.
2. ↑  The Motor Cycle and Cycle Car Show at Olympia, The Automotor Journal, 30th Nov 1912, p1451
3. ↑  Baldwin, N. (1994). *A-Z of Cars of the 1920s*. Devon, UK: Bay View Books. ISBN 1-870979-53-2.
**Underhaug Fabrikk** A/S var en bedrift på Nærbø på Jæren, som produserte landbrukredskaper.

Underhaug Fabrikk A/S ble stiftet av Fredrik A. Underhaug, i 1907. Underhaug produserte blant annet ploger, men er mest kjent for stubbebryterne sine og for steinklypa. I etterkrigstiden gikk Underhaug mer og mer over til å produsere radrenskerutstyr og potetmaskiner, etterhvert både potetsettere og opptakere. Fra sent på 1970-tallet produserte Underhaug store mengder avlesservogner. På 1980-tallet ble Underhaug kjent for rundballepakkerane sine.

I 1986 fusjonerte Underhaug Fabrikk A/S med Kverneland Group, og driften på Nærbø fortsatte under navnet Kverneland Nærbø AS. I 2001 stiftet Kverneland Group, sammen med det nederlandske selskapet Agrimac Holding et nytt selskap i Nederland, Dunor Potato Group B.V. som produserte maskiner for potetdyrking. De tidligere potetmaskinene fra Underhaug var blant disse produktene, og Dunor fortsatte med å bruke merkenavnet *Underhaug* på disse.

I 2004 ble Kverneland Nærbø nedlagt og produksjonen av ballepakkere flyttet til Kverneland Gottmadingen i Tyskland. TKS AS kjøpte den gamle Underhaug-fabrikken fra Kverneland Group og etablerte dette som et datterselskap, under navnet TKS Mekaniske AS. I 2006 kjøpte TKS Mekaniske rettightene til potetmaskinene og flyttet produksjonen tilbake til Nærbø.

Se også
-------

* Jærmuseet

Eksterne lenker
---------------

* Hjemmesiden til TKS Mekaniske AS
**Oddvar Sanne** (Sørensen)[*klargjør*] (født 25. mai 1927, død 7. juni 2002) var en norsk gitarist og sanger.

Sanne kom i offentlighetens lys som medlem av Harmony Duo sammen med Nora Brockstedt. De fikk sitt gjennombrudd i sommerrevyen på Chat Noir i 1944. Rundt 1950[] ble de begge med i vokalgruppen The Monn Keys. De andre medlemmene var Fredrik Conradi, Per Asplin og Sølvi Wang. Fredrik Conradi sluttet i 1954 og Nora Brockstedt forlot gruppen året etter. Arne Bendiksen kom inn som nytt medlem.

I 1957 opprettet de fire medlemmene av gruppen og Egil Monn-Iversen selskapet Egil Monn-Iversen A/S. Arne Bendiksen ble daglig leder for plateinnspillinger og forlagsdrift. Gruppen ble oppløst i 1964 og Bendiksen overtok aksjene til Monn-Iversen, Sølvi Wang og Per Asplin, mens Oddvar Sanne beholdt sine 20%. Han fortsatte i selskapet til 1982.

Sammen med Bendiksen og Kirsti Sparboe sang han i trioen Kirsti, Oddvar og Arne. Han var også aktiv som plateprodusent, særlig på vise- og barneplater. Tidvis var han også akkompagnatør, for blant andre Birgitte Grimstad under hennes debutkonsert.

Referanser
----------

1. 1 2   Discogs, Discogs artist-ID 336101, besøkt 9. oktober 2017[Hentet fra Wikidata]
2. ↑  *Aftenposten* 19. juli 1944, side 3

Eksterne lenker
---------------

* (en) Oddvar Sanne – kategori av bilder, video eller lyd på Commons Rediger på Wikidata
* (en) Oddvar Sanne på Internet Movie Database Rediger på Wikidata

* (no) Oddvar Sanne hos Sceneweb Rediger på Wikidata

* (en) Oddvar Sanne hos The Movie Database Rediger på Wikidata
* (en) Oddvar Sanne på Discogs Rediger på Wikidata

* (en) Oddvar Sanne på MusicBrainz Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** ISNI **·** MusicBrainz **·** Discogs
 |
En **Chromebook** er en bærbar pc eller nettbrett som kjører det Linux-baserte Chrome OS som operativsystem. Enhetene blir primært brukt til å utføre en rekke oppgaver ved å bruke Google Chrome-nettleseren, og de fleste programmene og dataene er lagret i skyen i stedet for på selve maskinen. Alle Chromebook-er gitt ut siden slutten av 2017 kan også kjøre Android-apper, altså apper som kan lastes ned fra Google Play. Noen Chromebook-er kan kjøre Linux-apper.

Samsung Series 3 Chromebook.
De første Chromebook-enhetene for salg, laget av Acer Inc. og Samsung, startet å fraktes 15. juni 2011. I tillegg til bærbare modeller, ble en skrivebord-versjon som kalles en Chromebox, introdusert i mai 2012, og en «alt-i-ett»-enhet, kalt en Chromebase, ble introdusert i januar 2014, av LG Electronics.

I oktober 2012, sa Simon Phipps fra *InfoWorld*, «The Chromebook line is probably the most successful Linux desktop/laptop computer we've seen to date». Fra januar til november 2013, ble 1,76 millioner Chromebook-enheter solgt i USA.

I mars 2018, gjorde Chromebook-er opp 60% av datamaskiner kjøpt av skoler i USA. I april 2017, anklaget Electronic Frontier Foundation Google for å bruke Chromebook-er til å samle og datautvinne "skolebarns personlig informasjon, inkludert deres internettsøk" uten foreldrenes samtykke, to år etter EFF hadde innlevert en føderal klage mot selskapet.

I mars 2018 kunngjorde Acer og Google etableringen av det første Chromebook-nettbrettet: Chromebook-fanen 10. Denne enheten skulle konkurrere med markedet for rabatterte Apple iPad-nettbrett i utdanningsmarkedet. Tab 10-skjermen (9,7 tommer, 2048 x 1536 oppløsning) var identisk med iPad. Enheten inneholder en pekepenn. Ingen av enhetene hadde tastatur.

Referanser
----------

1. ↑  Vaughan-Nichols, Steven. «It's 2016, and Chrome OS is ascendant». Besøkt 7. september 2013.
2. ↑  Enderle, Rob. «Why Google's Chromebooks are born to lose». Besøkt 7. september 2013.
3. ↑  «Offline Apps». Google.
4. ↑  «Set up Linux (Beta) on your Chromebook - Chromebook Help». Besøkt 20. november 2018.
5. ↑  «Chromium OS Docs - Running Custom Containers Under Chrome OS». Besøkt 20. november 2018.
6. ↑  Upson, Linus. «A New Kind Of Computer: Chromebook». Besøkt 12. mai 2011.
7. ↑  Phipps, Simon (26. oktober 2012). «Why I left my MacBook for a Chromebook». *InfoWorld*. Besøkt 28. oktober 2012.
8. ↑  Rodriguez, Salvador (13. desember 2013). «Google Chromebook business sales jump as Apple, Microsoft struggle». *Los Angeles Times*.
9. ↑  EFF says Google Chromebooks are still Spying on Students

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN
 |
***Chromis chromis*** er en fiskeart. Den er den eneste representanten for jomfrufiskene i europeiske farvann.

Den er flattrykt fra sidene med store øyne og en munn som kan skytes fram. Små tenner sitter i tre rekker på kjevene. Ryggfinnen har 8–14 piggstråler og 10–11 bløtstråler. Gattfinnen har 2 piggstråler og 10–12 bløtstråler. Halefinnen er kløftet. Kroppen og hele hodet er dekket av store skjell. Vanlig lengde er 8–10 cm og maksimal lengde 15 cm.

Unge individer er sterkt blå, mens de voksne er mørkebrune. Midten av hvert skjell har en lysere farge, og midt på kanten av halefinnen er det et område uten farge. Noen steder, for eksempel ved Azorene, er det en kjønnsdimorfisme. Hunner, ungfisker og hanner uten reir er gyldenbrune med oransje finner, og kanten av halefinnen har en svart stripe med hvite kanter. Hannene har en sterk, lilla farge. 

*Chromis chromis* svømmer i små stimer på 3–35 m dyp over steingrunn eller *Posidonia*-sjøgras. Føden består av små planktoniske eller bunnlevende dyr. I gytetiden forsvarer hannen territorier, og han vokter eggene etter gyting. Lydsignaler spiller en stor rolle i det sosiale samspillet hos arten.

Utbredelsen omfatter Middelhavet og kystfarvannene i det østlige Atlanterhavet fra Portugal til Guineabukta, eller kanskje Angola. Den finnes også ved Azorene, Madeira, Kanariøyene, Kapp Verde, São Tomé og Annobón.

Kilder
------

* «Damsel fish (*Chromis chromis*)». Marine Species Identification Portal: Fishes of the NE Atlantic and the Mediterranean. Arkivert fra originalen 11. september 2016. Besøkt 30. august 2016.
* A.C. Campbell. (1977). *Planter og dyr i grunne farvann*. Gyldendal. s. 280–281. ISBN 82-05-09243-5.
* L.S. Torgersen og F. Terofal (1980). *Fisker: Våre vanligste fiskearter*. NKS-forlaget. s. 112–113. ISBN 82-508-0939-4.
* M. Picciulin m.fl. (2012). «Sound emissions of the Mediterranean damselfish *Chromis chromis* (Pomacentridae)». *Bioacoustics*. 12 (2–3): 236–238. ISSN 2165-0586. doi:10.1080/09524622.2002.9753707.

Eksterne lenker
---------------

Unge fisker i Sør-Frankrike
* (en) *Chromis chromis* – oversikt og omtale av artene i WORMS-databasen Rediger på Wikidata

* (en) *Chromis chromis* i Global Biodiversity Information Facility Rediger på Wikidata

* (en) *Chromis chromis* hos FishBase Rediger på Wikidata

* (en) *Chromis chromis* hos ITIS Rediger på Wikidata

* (en) *Chromis chromis* hos NCBI Rediger på Wikidata

* (en) *Kategori:Chromis chromis* – bilder, video eller lyd på Wikimedia Commons Rediger på Wikidata

* *Chromis chromis* – detaljert informasjon på Wikispecies Rediger på Wikidata
***The Fisherman's Bride*** er en amerikansk stumfilm fra 1909.

Handling
--------

I nærheten av den lille byen Astoria, bor gamle Skipper Stout og datteren hans Jennie. En gammel bekjent, Jed Prouty, er ivrig etter å inngå en allianse mellom sin egen sønn Hiram og Jennie. Men sistnevnte er allerede veldig forelsket i John Todd, en ung fisker. Skipper Stout favoriserer Hiram, på grunn av hans tilsynelatende velstand. Men Jennie velger i stedet å gifte seg med John, til stor irritasjon for Hiram - hvis far deler hans forferdelse.

Far og sønn bestemmer seg deretter for å hevne seg på den intetanende unge mannen, og finner på et komplott for å lokke ham ned til en brygge. En frakk kastes behendig over hodet hans, og etter en hard kamp blir han kastet over bord til en ventende slepebåt - som umiddelbart legger ut i sundet. Men Jennie fikk med seg hva som har skjedd, og forsøker å redde sin kjære før det er for sent.

Referanser
----------

1. ↑  .
2. ↑  .
3. ↑   www.imdb.com[Hentet fra Wikidata]
4. ↑   oregonencyclopedia.org[Hentet fra Wikidata]
5. ↑  THE FISHERMAN'S BRIDE

Eksterne lenker
---------------

* (en) *The Fisherman's Bride* på Internet Movie Database Rediger på Wikidata
**Khalid bin Barghash av Zanzibar** (arabisk: خالد بن برغش البوسعيد; født 1874, død 1927) var den sjette sultanen av Zanzibar og sønn av den andre sultanen av Zanzibar, Barghash bin Said. Han hadde en eldre bror, men han døde som barn, og Khalid var den eldste sønnen som vokste opp.

Faren var sultan i 17 år. Etter farens død tok farens bror over som sultan, han var gammel og syk og hadde bare en kort regjeringstid. Deretter tok en annen bror over, også han var gammel og syk og fikk en kort regjeringstid. Etter dennes død var det klart at en fra neste generasjon ville ta over. Khalid lyktes ikke i det politiske spillet og den nylig avdøde sultanens sønn Hamad bin Thuwaini (Khalids fetter) tok over. Khalid hadde egentlig et sterkere krav, men Hamad ble støttet av britene som hadde gjort Zanzibar til et britisk protektorat.

25. august 1896 døde Hamad plutselig, sannsynligvis fordi han ble forgiftet av Khalid. Khalid utropte seg samme dag til sultan. Storbritannia nektet å anerkjenne hans krav på tronen, på grunn av en traktat fra 1866 som sa at nye sultaner trengte britiske tillatelse. Dette resulterte i den anglo-zanzibarske krigen, hvor sultanpalasset og -haremet ble bombardert av britiske fartøy i 38 minutter, før Khalid overga seg. Rundt 500 mennesker ble drept eller skadet i bombardementet. Khalid flyktet så ut en bakdør i palasset og søkte deretter tilflukt i det tyske konsulatet. Britene fant det rask ut som satte opp vakter rundt konsulatet. Pga diplomatiske regler kunne de ikke gå inn i konsulatet. I oktober gjorde den tyske konsulen en avtale med britene om at Khalid kunne fraktes vekk og gå i eksil. Han fikk da politisk asyl i Tysk Østafrika. Et av vilkårene britene satte var at føttene hans ikke skulle berøre zanzibarsk jord mens han ble fraktet dit. Han ble tatt til fange av britiske styrker i Dar-es-Salaam under felttoget i Øst-Afrika i første verdenskrig, og sendt i eksil først til Seychellene og deretter til St. Helena. Han fikk senere dra tilbake til Øst-Afrika, og døde i Mombasa i 1927. Han ble tiltalt som sayyid.

Referanser
----------

1. 1 2 3 4  Hernon, Ian (2003). *Britain's Forgotten Wars*. Stroud, Gloucestershire: Sutton Publishing. s. 396–404. ISBN 978-0-7509-3162-5

| * v
* d
* r
Zanzibars sultaner |
| --- |
| 
* Majid bin Said
* Barghash bin Said
* Khalifah bin Said
* Ali bin Said
* Hamad bin Thuwaini
* Khalid bin Barghash
* Hamud bin Muhammad
* Ali bin Hamud
* Khalifah bin Harub
* Abdullah bin Khalifah
* Jamshid bin Abdullah

 | Zanzibars flagg |

|  |  |
| --- | --- |
| Oppslagsverk/autoritetsdata | Prabook
 |
**Barisal Airport** (IATA: **BZL**, ICAO: **VGBR**) er en innenriksflyplass, som ligger i Barisal i Bangladesh.

Historie
--------

Flyplassen ble bygget før å dekke det økende behovet for raskere forbindelse mellom regionen og hovedstaden Dhaka. Det ble arrangert flere streiker og demonstrasjoner for å få bygget flyplassen. Byggingen ble vedtatt i 1985 og skulle dekke et område på 600 mål og koste fire millioner Taka. Den ble offisielt åpnet av daværende president Abdur Rahman Biswas den 3. desember 1995. Det private flyselskapet Aero Bengal Airlies, var det første til å starte flygninger til Barisal. Biman Bangladesh Airlines, som er Bangladeshs nasjonale selskap, startet flyvninger i november 1995. GMG Airlines, Royal Bengal Airlines og United Airways har tidligere hatt ruter til Dhaka fra flyplassen.

I 2007 spilte flyplassen en viktig rolle under hjelpearbeidet i etterkant av syklonen Sidr, som traff området i november 2007.

Referanser
----------

1. 1 2 3 4 5 6 7  "Staff on rolls, Barisal airport stuck". Arkivert 22. desember 2015 hos Wayback Machine.

Eksterne lenker
---------------

* Airport information for VGBR[*død lenke*] at World Aero Data. Data fra oktober 2006.
* Civil Aviation Authority of Bangladesh: Airports

|  |  |
| --- | --- |
| Oppslagsverk/autoritetsdata | GeoNames
 |